PRS gitare na visokoj ceni
Majstor za gitare Pol Rid Smit priča o tome šta njegove gitare čini gotovo najkvalitetnijim na svetu
Latino umetnik Karlos Santana i džez muzičar Al di Meola sviraju dva različita tipa muzike, ali obojica imaju nešto zajedničko - gitaru Pola Rida Smita. kaže majstor za gitare, Pol Rid Smit. Ne više. Danas se gitare sa firmom Pola Rida Smita proizvode u modernoj fabrici na istočnoj obali države Merilend. Kompanija sa 260 zaposlenih proizvodi 13.000 gitara u Sjedinjenim Državama. Drugih 25.000 gitara se proizvodi u Južnoj Koreji, po znatno nižim cenama. Kompanija je prošle godine zaradila oko 40 miliona dolara. Nakon osnivanja 1985. godine, kompanija je gradila reputaciju na tržištu, ali kad ga pitate za njegovu psihologiju poslovanja, Smit jednostavno objašnjava da pokušava da napravi što je moguće savršenije gitare. kaže Pol Rid Smit. Ti detalji su naročito očigledni u pravljenju specijalnih gitara po porudžbini. Te gitare se često tretiraju kao umetničko delo a ne samo kao instrument. Predsednik kompanije Džek Higinbotam kaže da pravljenje izuzetne gitare počinje od odabira drveta. Kompanija kupuje egzotično drvo širom sveta, a gitare su poznate po svojim čvorovima javora. objašnjava Džek Higinbotam. Higinbotam kaže da je fabrički proces proizvodnje gitare isto toliko bitan. Drvo se polako suši u specijalnim prostorijama. Gitare se oblikuju na mašinama za obradu drveta sa preciznošću do hiljaditog dela milimetra. Svi delovi se ručno šmirglaju, farbaju i lakiraju. Vrat gitare se takođe izrađuje ručno. Prosečno je potrebno oko 6 nedelja da se napravi jedna gitara. Smit kaže da njegova kompanija teži ka savršenstvu. Muzičari cene tu pažnju. Brajan Mider prodaje gitare u muzičkom centru "Čak Levins“ u Vašingtonu, jednoj od prvih prodavnica koja je počela da prodaje gitare PRS. Mider kaže da su kada je u pitanju kvalitet, PRS gitare bez premca. Pol Rid Smit poklanja istu pažnju detaljima i pri izradi nove linije akustičnih gitara. Cene PRS gitara kreću se od 600 do nekoliko desetina hiljada dolara za one napravljene po specijalnoj porudžbini.